title: Directiva 2006/134/CE a Comisiei din 11 decembrie 2006 de modificare a Directivei 91/414/CEE a Consiliului în vederea înscrierii substanței active fenarimolText cu relevanță pentru SEE.

text:
Anunţ juridic important

|

32006L0134

Jurnalul Oficial L 349 , 12/12/2006 p. 0032 - 0036 Jurnalul Oficial L 314 , 01/12/2007 p. 0463 - 0467

		20061211Directiva 2006/134/CE a Comisieidin 11 decembrie 2006de modificare a Directivei 91/414/CEE a Consiliului în vederea înscrierii substanței active fenarimol(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 6 alineatul (1),întrucât:(1) Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare [2] stabilește o listă a substanțelor active care trebuie evaluate în vederea eventualei înscrieri în anexa I la Directiva 91/414/CEE. Această listă include fenarimolul.(2) Efectele fenarimolului asupra sănătății umane și mediului au fost evaluate în conformitate cu dispozițiile Regulamentului (CEE) nr. 3600/92 pentru o serie de utilizări propuse de autorul notificării. În temeiul Regulamentului (CE) nr. 933/94 al Comisiei din 27 aprilie 1994 de stabilire a listei substanțelor active din produsele fitosanitare și de desemnare a statelor membre raportoare pentru aplicarea Regulamentului (CEE) nr. 3600/92 [3], Regatul Unit a fost desemnat stat membru raportor. Regatul Unit a prezentat Comisiei, la 30 aprilie 1996, raportul de evaluare și recomandările, în conformitate cu articolul 7 alineatul (1) litera (c) din Regulamentul (CEE) nr. 3600/92.(3) Raportul de evaluare a fost examinat de statele membre și de Comisie în cadrul Comitetului permanent pentru lanțul alimentar și sănătatea animală.(4) Două probleme au fost înaintate Comitetului Științific pentru Plante, denumit în continuare "comitetul științific", în ceea ce privește fenarimolul. Comitetul științific a fost invitat să facă observații despre interpretarea studiilor privind mai multe generații și să examineze efectele inhibitoare ale aromatazei generate de fenarimol. În plus, comitetului i s-a solicitat să se pronunțe în privința stabilirii unei doze zilnice admise (DZA) și a unui nivel acceptabil de expunere a operatorului (AOEL) [4]. Comitetul științific a estimat că efectele fenarimolului asupra fertilității masculine constatate la șobolani trebuie considerate relevante pentru evaluarea riscului la om, deși omul este mai puțin sensibil la efectele inhibitoare ale aromatazei decât șobolanii. S-a concluzionat, de asemenea, că efectele fenarimolului asupra parturiției la șobolani pot fi considerate nerelevante pentru evaluarea riscurilor la om. S-a considerat, de asemenea, că, pe lângă reducerea fertilității masculine și efectele legate de parturiția întârziată, nu există nicio dovadă concludentă cu privire la alte consecințe nefavorabile asupra reproducerii asociate cu inhibiția aromatazei de către fenarimol. În cele din urmă, comitetul științific este convins că studiile toxicologice înaintate au permis stabilirea unei DZA și a unui AOEL fiabile. Un al doilea aviz [5] a tratat problema cunoașterii măsurii în care metoda adoptată este corespunzătoare pentru calculul concentraților presupuse a fi prezente în mediu (PEC) în sol. Comitetul a propus o combinație de date de disipare în sol și privind degradarea în laborator pentru a calcula o concentrație prevăzută în mediu în sol cumulată. Acest aviz a fost examinat de către statul membru raportor care a considerat, cu toate acestea, că această procedură nu se mai justifică din punct de vedere științific decât în cazul în care se bazează numai pe măsurile de disipare în sol. În consecință, s-a stabilit să se aștepte rezultatele studiilor în curs referitoare la disiparea în sol. Rezultatele provizorii ale acestor studii corespund rezultatelor calculului-tip și, prin urmare, s-a considerat că problema a fost abordată în mod corespunzător. În consecință, s-a concluzionat că, în toate cazurile, recomandările comitetului științific au fost luate în considerare la redactarea prezentei directive și a raportului de examinare corespunzător.(5) Pe baza diferitelor examinări efectuate, se poate preconiza că produsele fitosanitare care conțin fenarimol pot îndeplini cerințele prevăzute la articolul 5 alineatul (1) literele (a) și (b) din Directiva 91/414/CEE, în ceea ce privește utilizările examinate și descrise în raportul de examinare al Comisiei, cu condiția aplicării măsurilor corespunzătoare de reducere a riscurilor. Având în vedere că fenarimolul este o substanță periculoasă, utilizarea sa nu trebuie autorizată fără restricție. Au fost exprimate preocupări în special în ceea ce privește efectele toxice intrinseci ale acestuia și mai ales proprietățile potențial generatoare de tulburări endocrine. În prezent, nu există niciun consens științific privind amploarea exactă a riscului. Prin aplicarea principiului precauției și ținând seama de situația actuală a cunoștințelor științifice, ar trebui impuse măsuri de reducere a riscurilor pentru a obține nivelul ridicat de protecție a sănătății animale și a oamenilor și de protecție a mediului care a fost adoptat în Comunitate.(6) Articolul 5 alineatul (4) și articolul 6 alineatul (1) din Directiva 91/414/CEE prevăd că înscrierea unei substanțe în anexa I poate fi supusă unor restricții și condiții. În acest caz, se consideră necesare restricțiile referitoare la perioada de înscriere și la culturile autorizate. Măsurile inițiale prezentate Comitetului permanent pentru lanțul alimentar și sănătatea animală prevedeau limitarea perioadei de înscriere la șapte ani, pentru ca statele membre să acorde prioritate reexaminării produselor fitosanitare care conțin fenarimol și se află deja pe piață. Pentru evitarea divergențelor la nivelul ridicat de protecție urmărit, înscrierea în anexa I la Directiva 91/414/CEE trebuia limitată la utilizările propuse ale fenarimolului care au fost efectiv evaluate în cadrul evaluării comunitare și care au fost considerate conforme cu condițiile prevăzute de Directiva 91/414/CEE. Rezultă din aceasta că alte utilizări, care nu au fost reglementate sau au fost parțial reglementate de această evaluare, trebuie mai întâi să facă obiectul unei evaluări complete înainte ca înscrierea în anexa I la Directiva 91/414/CEE să poată fi luată în considerare. În concluzie, ținând seama de natura periculoasă a fenarimolului, s-a considerat necesar să se prevadă o armonizare minimă la nivel comunitar a anumitor măsuri de reducere a riscurilor care trebuie aplicate de statele membre atunci când acordă autorizații.(7) În conformitate cu procedurile stabilite de Directiva 91/414/CEE, aprobarea substanțelor active, precum și definirea măsurilor de gestionare a riscurilor sunt efectuate de către Comisie. Statele membre sunt responsabile de punerea în aplicare și controlul măsurilor de reducere a riscurilor generate de produsele fitosanitare. Preocupările exprimate de mai multe state membre indică faptul că acestea consideră că sunt necesare restricții suplimentare pentru a reduce riscul la un nivel care poate fi considerat acceptabil și conform cu nivelul ridicat de protecție urmărit în Comunitate. În prezent, stabilirea nivelului de siguranță și de protecție corespunzător pentru producerea, comercializarea și utilizarea în continuare a fenarimolului este o problemă de gestionare a riscurilor.(8) Ținând seama de aspectele menționate anterior, Comisia și-a revizuit poziția. Pentru a reflecta corect dorința de a asigura un nivel ridicat de protecție a sănătății oamenilor și animalelor și de conservare a mediului care animă Comunitatea, Comisia a considerat util să se prevadă, pe lângă principiile enunțate la considerentul 6, o limitare a perioadei de înscriere (de la șapte ani la optsprezece luni). Această limitare reduce și mai mult riscurile, garantând reevaluarea cu prioritate a substanței în cauză.(9) Se poate preconiza că produsele fitosanitare care conțin fenarimol îndeplinesc cerințele stabilite la articolul 5 alineatul (1) literele (a) și (b) din Directiva 91/414/CEE în ceea ce privește utilizările examinate și descrise în raportul de examinare al Comisiei, cu condiția aplicării măsurilor necesare de reducere a riscurilor.(10) Fără a aduce atingere concluziei conform căreia produsele fitosanitare care conțin fenarimol pot îndeplini cerințele enunțate la articolul 5 alineatul (1) literele (a) și (b) din Directiva 91/414/CEE, ar trebui obținute informații suplimentare despre unele puncte specifice. Proprietățile potențial generatoare de tulburări endocrine ale fenarimolului au fost evaluate în cursul încercărilor realizate conform celor mai bune practici disponibile în prezent. Comisia este conștientă de faptul că Organizația pentru Cooperare și Dezvoltare Economică (OCDE) întocmește în prezent linii directoare pentru încercări în vederea îmbunătățirii evaluării proprietăților potențiale de tulburare endocrină. Prin urmare, ar trebui să se solicite ca fenarimolul să facă obiectul acestor studii imediat după adoptarea liniilor directoare de către OCDE, precum și prezentarea acestor studii de către autorul notificării. De asemenea, statele membre ar trebui să solicite titularilor autorizației să furnizeze informații despre utilizarea fenarimolului, inclusiv orice informație privind impactul asupra sănătății operatorilor.(11) Așa cum se întâmplă în cazul tuturor substanțelor incluse în anexa I la Directiva 91/414/CEE, statutul fenarimolului poate fi reexaminat în temeiul articolului 5 alineatul (5) din această directivă, ținând seama de orice informație nouă disponibilă. De asemenea, faptul că înscrierea acestei substanțe în anexa I expiră la o anumită dată nu împiedică reînnoirea respectivei înscrieri în conformitate cu procedurile stabilite de directivă.(12) Experiența dobândită cu ocazia înscrierilor precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 a demonstrat că pot apărea dificultăți la interpretarea obligațiilor titularilor autorizației existente, în ceea ce privește accesul la informații. În consecință, pentru a evita orice altă nouă dificultate, pare a fi necesar să se precizeze obligațiile statelor membre, în special obligația de a verifica faptul că titularul autorizației dovedește că are acces la un dosar care îndeplinește cerințele din anexa II la directiva respectivă. Cu toate acestea, această precizare nu impune obligații noi statelor membre sau titularilor autorizațiilor în raport cu directivele de modificare a anexei I care au fost deja adoptate până în prezent.(13) Ar trebui prevăzut un termen rezonabil înainte de a înscrie o substanță activă în anexa I, pentru a permite statelor membre și părților interesate să se pregătească pentru noile cerințe care decurg din aceasta.(14) Fără a aduce atingere obligațiilor prevăzute de Directiva 91/414/CEE pentru înscrierea unei substanțe active în anexa I, statele membre trebuie să beneficieze de un termen de șase luni de la înscriere pentru reexaminarea autorizațiilor existente ale produselor fitosanitare care conțin fenarimol, pentru a garanta respectarea dispozițiilor Directivei 91/414/CEE, în special ale articolului 13, și a condițiilor aplicabile stabilite în anexa I. Statele membre trebuie să modifice, să înlocuiască sau să retragă, după caz, autorizațiile existente, în conformitate cu dispozițiile Directivei 91/414/CEE. Ar trebui să se acorde o derogare de la termenul menționat anterior și să se prevadă un termen mai lung pentru prezentarea și evaluarea dosarului complet, prevăzut la anexa III, al fiecărui produs fitosanitar pentru fiecare utilizare avută în vedere, în conformitate cu principiile uniforme enunțate de Directiva 91/414/CEE. Ținând seama de proprietățile periculoase ale fenarimolului, perioada acordată statelor membre pentru a verifica dacă produsele fitosanitare care conțin fenarimol, singur sau în combinație cu alte substanțe active autorizate, sunt conforme cu dispozițiile anexei VI, nu ar trebui să depășească 18 luni.(15) Prin urmare, Directiva 91/414/CEE ar trebui modificată în consecință.(16) Comitetul permanent pentru lanțul alimentar și sănătatea animală nu a emis un aviz în termenul stabilit de președinte, iar Comisia, prin urmare, a înaintat Consiliului o propunere privind măsurile respective. La data expirării termenului stabilit la articolul 19 alineatul (2) al doilea paragraf din Directiva 91/414/CEE, Consiliul nu adoptă nici actul de aplicare propus, nici nu a indicat opoziția la propunerile referitoare la măsurile de aplicare; în consecință, este de competența Comisiei să adopte măsurile în cauză,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică, până la 30 iunie 2007, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor dispoziții, precum și un tabel de corespondență între prezenta directivă și aceste dispoziții.Statele membre aplică aceste dispoziții de la 1 iulie 2007.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3(1) Dacă este cazul, statele membre modifică sau retrag, în conformitate cu Directiva 91/414/CEE, autorizațiile existente pentru produsele fitosanitare care conțin fenarimol ca substanță activă până la 30 iunie 2007. Înainte de această dată, statele membre verifică, în special, dacă au fost respectate condițiile prevăzute în anexa I la directiva respectivă în ceea ce privește fenarimolul, cu excepția celor din partea B a înscrierii referitoare la această substanță activă, și dacă titularul autorizației posedă un dosar sau are acces la un dosar care îndeplinește cerințele din anexa II la directiva respectivă în conformitate cu condițiile prevăzute la articolul 13.(2) Prin derogare de la alineatul (1), orice produs fitosanitar autorizat care conține fenarimol face obiectul unei reevaluări de către statele membre, în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește condițiile din anexa III la directiva respectivă și ținând seama de partea B a înscrierii în anexa I la directiva respectivă, în ceea ce privește fenarimolul. În funcție de această evaluare, statele membre stabilesc dacă produsul îndeplinește condițiile enunțate la articolul 4 alineatul (1) literele (b), (c), (d) și (e) din Directiva 91/414/CEE.După verificarea respectării acestor condiții, statele membre modifică sau retrag, dacă este cazul, autorizația acordată pentru produsele care conțin fenarimol, până la 30 iunie 2008.Articolul 4Prezenta directivă intră în vigoare la 1 ianuarie 2007.Articolul 5Prezenta directivă se adresează statelor membre.Adoptată la Bruxelles, 11 decembrie 2006.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Directiva 2006/85/CE a Comisiei (JO L 293, 24.10.2006, p. 3).[2] JO L 366, 15.12.1992, p. 10. Regulament, astfel cum a fost modificat ultima dată prin Regulamentul (CE) nr. 2266/2000 (JO L 259, 13.10.2000, p. 10).[3] JO L 107, 28.4.1994, p. 8. Regulament, astfel cum a fost modificat ultima dată prin Regulamentul (CE) nr. 2230/95 (JO L 225, 22.9.1995, p. 1).[4] Avizul Comitetului Științific pentru Plante privind înscrierea eventuală a fenarimolului în anexa I la Directiva 91/414/CEE a Consiliului privind introducerea pe piață a produselor fitosanitare (CSP/FENARI/005-Final) (aviz adoptat de către Comitetul Științific pentru Plante la 18 mai 1999).[5] Avizul Comitetului Științific pentru Plante privind o problemă specifică a Comisiei despre evaluarea fenarimolului în cadrul Directivei 91/414/CEE a Consiliului (aviz adoptat de către Comitetul Științific pentru Plante la 8 noiembrie 2001).--------------------------------------------------20061211ANEXĂSe adaugă următoarele substanțe la sfârșitul tabelului din anexa I la Directiva 91/414/CEE:Nr. | Nume comun, numere de identificare | Denumire IUPAC | Puritate [1] | Intrarea în vigoare | Expirarea înscrierii | Dispoziții specifice |"148 | Fenarimol Nr. CAS 60168-88-9 (stereochimie nedefinită) Nr. CIPAC 380 | (±)-2,4′-dicloro-α-(pirimidin-5-il) benzhidril alcool | 980 g/kg | 1 ianuarie 2007 | 30 iunie 2008 | PARTEA APot fi autorizate numai utilizările ca fungicid pe următoarele culturi:tomate;ardei de seră;pătlăgele vinete;castraveți de seră;pepeni galbeni;plante ornamentale, puiet și plante perene,în procente care nu depășesc:0,058 kg de substanță activă pe hectar și pe aplicare pentru tomate de câmp și 0,072 kg de substanță activă pe hectar și pe aplicare pentru tomatele de seră;0,072 kg de substanță activă pe hectar și pe aplicare pentru ardei;0,038 kg de substanță activă pe hectar și pe aplicare pentru pătlăgele vinete;0,048 kg de substanță activă pe hectar și pe aplicare pentru castraveți;0,024 kg de substanță activă pe hectar și pe aplicare pentru pepeni galbeni în câmp și 0,048 kg de substanță activă pe hectar și pe aplicare pentru pepenii galbeni de seră;0,054 kg de substanță activă pe hectar și pe aplicare pentru plantele ornamentale, puiet și plantele perene în câmp și 0,042 kg de substanță activă pe hectar și pe aplicare pentru plantele ornamentale de seră.Nu se autorizează următoarele utilizări:aplicare aeriană;pulverizatoare purtabile pe spate sau aparate operate manual de către utilizatori amatori;grădinărit.Statele membre asigură aplicarea tuturor măsurilor corespunzătoare pentru reducerea riscurilor. Trebuie să se acorde o atenție specială protecției:organismelor acvatice. Dacă este cazul, trebuie să se mențină o distanță corespunzătoare între suprafețele tratate și masele de apă de suprafață. Această distanță poate să depindă de aplicarea sau nu a tehnicilor sau dispozitivelor care reduc stropii de apă;viermilor de pământ. Condițiile de autorizare trebuie să cuprindă măsuri de reducere a riscurilor, precum alegerea combinației celei mai potrivite între numărul de aplicări, momentul aplicării, dozaje și, în cazul în care este necesar, gradul de concentrație a substanței active;păsărilor și mamiferelor. Condițiile de autorizare trebuie să cuprindă măsurile de reducere a riscurilor, precum alegerea judicioasă a momentului aplicării și selecția formulărilor care, datorită prezentării lor fizice sau a prezenței agenților care asigură o prevenire corespunzătoare, reduc expunerea speciilor în cauză;operatorilor, care trebuie să poarte haine de protecție corespunzătoare, în special mănuși, salopete, cizme de cauciuc și dispozitive de protecție a feței sau ochelari de protecție în timpul amestecării, încărcării, aplicării și curățării echipamentului, cu excepția cazului în care se evită în mod corespunzător expunerea la substanță prin proiectarea și construirea echipamentului sau prin instalarea unor elemente de protecție specifice pe acest echipament;lucrătorilor, care trebuie să poarte haine de protecție corespunzătoare, în special mănuși, în cazul în care aceștia trebuie să pătrundă pe o suprafață tratată înainte de expirarea perioadei de reintrare specifice.PARTEA BÎn vederea aplicării principiilor uniforme prevăzute în anexa VI, se va ține seama de concluziile raportului de examinare privind fenarimolul, în special apendicele I și II.Statele membre trebuie să se asigure că titularii autorizațiilor semnalează, până la 31 decembrie a fiecărui an, impactul asupra sănătății operatorilor. Statele membre pot solicita ca elemente precum date despre vânzare și o anchetă despre modul de utilizare să fie furnizate pentru a avea o imagine realistă a condițiilor de utilizare și a eventualului impact toxicologic al fenarimolului.Statele membre solicită prezentarea altor studii privind proprietățile potențial generatoare de tulburări endocrine ale fenarimolului în termen de doi ani de la adoptarea liniilor directoare pentru încercări privind tulburările endocrine de către Organizația pentru Cooperare și Dezvoltare Economică (OCDE). Acestea se asigură că autorul notificării, la cererea căruia fenarimolul a fost înscris în prezenta anexă, furnizează aceste studii Comisiei în termen de doi ani de la adoptarea liniilor directoare menționate mai sus. |[1] Detalii suplimentare despre identitatea și specificația substanței active sunt furnizate în raportul de examinare."--------------------------------------------------


title: Directiva 97/63/CE a Parlamentului European și a Consiliului din 24 noiembrie 1997 de modificare a Directivelor 76/116/CEE, 80/876/CEE, 89/284/CEE și 89/530/CEE de apropiere a legislațiilor statelor membre referitoare la îngrășăminte

text:
Anunţ juridic important

|

31997L0063

Official Journal L 335 , 06/12/1997 P. 0015 - 0016 Ediţie specială în limba cehă Chapter 13 Volume 019 P. 355  - 356 Ediţie specială în limba estonă Chapter 13 Volume 019 P. 355  - 356 Ediţie specială în limba maghiară Chapter 13 Volume 019 P. 355  - 356 Ediţie specială în limba lituaniană Chapter 13 Volume 019 P. 355  - 356 Ediţie specială în limba letonă Chapter 13 Volume 019 P. 355  - 356 Ediţie specială în limba malteză Chapter 13 Volume 019 P. 355  - 356 Ediţie specială în limba polonă Chapter 13 Volume 019 P. 355  - 356 Ediţie specială în limba slovacă Chapter 13 Volume 019 P. 355  - 356 Ediţie specială în limba slovenă Chapter 13 Volume 019 P. 355  - 356

		19971124Directiva 97/63/CE a Parlamentului European și a Consiliuluidin 24 noiembrie 1997de modificare a Directivelor 76/116/CEE, 80/876/CEE, 89/284/CEE și 89/530/CEE de apropiere a legislațiilor statelor membre referitoare la îngrășămintePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 100a,având în vedere propunerea Comisiei [1],având în vedere avizul Comitetului Economic și Social [2],în conformitate cu procedura stabilită la articolul 189b din tratat [3],întrucât articolul G din Tratatul privind Uniunea Europeană a înlocuit termenul de "Comunitate Economică Europeană" cu termenul de "Comunitate Europeană"; întrucât, din acest motiv, inițialele "CEE" trebuie înlocuite cu inițialele "CE";întrucât termenul de "îngrășământ CEE" figurează în anumite dispoziții din Directiva 76/116/CEE a Consiliului din 18 decembrie 1975 de apropiere a legislațiilor statelor membre referitoare la îngrășăminte [4], Directiva 80/876/CEE a Consiliului din 15 iulie 1980 de apropiere a legislațiilor statelor membre referitoare la îngrășăminte simple pe bază de azotat de amoniu cu conținut ridicat de azot [5], Directiva 89/284/CEE a Consiliului din 13 aprilie 1989 de completare și modificare a Directivei 76/116/CEE privind conținutul de calciu, magneziu, sulf și sodiu din îngrășăminte [6] și Directiva 89/530/CEE a Consiliului din 18 septembrie 1989 de completare și modificare a Directivei 76/116/CEE privind conținutul de oligoelemente bor, cobalt, cupru, fier, mangan, molibden și zinc din îngrășăminte [7]; întrucât, în consecință, termenul de "îngrășământ CEE" trebuie înlocuit în aceste dispoziții cu termenul "îngrășământ CE";întrucât producătorii păstrează de obicei în stoc cantități mari de ambalaje, etichete și documente însoțitoare, expunându-se astfel riscului unor cheltuieli suplimentare în cazul aplicării imediate a unor asemenea schimbări; întrucât trebuie stabilită, în consecință, o perioadă în care ambalajele, etichetele și documentele însoțitoare marcate "îngrășământ CEE" să poată fi utilizate în continuare,ADOPTĂ PREZENTA DIRECTIVĂ:Articolul 1(1) Directiva 76/116/CEE se modifică după cum urmează:(a) la articolul 1, termenul "îngrășământ CEE" se înlocuiește cu termenul "îngrășământ CE";(b) la articolul 2, termenul "îngrășământ CEE" se înlocuiește cu termenul "îngrășământ CE";(c) la articolul 7, termenul "îngrășământ CEE" se înlocuiește cu termenul "îngrășământ CE";(d) la articolul 8 alineatul (1), termenul "îngrășământ CEE" se înlocuiește cu termenul "îngrășământ CE";(e) la anexa II punctul 1 litera (a), termenul "ÎNGRĂȘĂMÂNT CEE" se înlocuiește cu termenul "ÎNGRĂȘĂMÂNT CE".(2) Directiva 80/876/CEE se modifică după cum urmează:(a) la articolul 2, termenul "îngrășământ CEE" se înlocuiește cu termenul "îngrășământ CE";(b) la articolul 4, termenul "îngrășământ CEE" se înlocuiește cu termenul "îngrășământ CE";(c) la articolul 6, termenul "îngrășământ CEE" se înlocuiește cu termenul "îngrășământ CE";(d) la articolul 7 alineatul (1), termenul "îngrășământ CEE" se înlocuiește cu termenul "îngrășământ CE";(e) la articolul 7 alineatul (3), termenul "îngrășământ CEE" se înlocuiește cu termenul "îngrășământ CE".(3) Directiva 89/284/CEE se modifică după cum urmează:(a) la articolul 1, termenul "îngrășământ CEE" se înlocuiește cu termenul "îngrășământ CE";(b) la articolul 2, termenul "îngrășământ CEE" se înlocuiește cu termenul "îngrășământ CE";(c) la articolul 4, termenul "ÎNGRĂȘĂMÂNT CEE" se înlocuiește cu termenul "ÎNGRĂȘĂMÂNT CE".(d) la articolul 6 litera (a), termenul "ÎNGRĂȘĂMÂNT CEE" se înlocuiește cu termenul "ÎNGRĂȘĂMÂNT CE";(e) la articolul 9 alineatele (1) și (2), termenul "îngrășământ CEE" se înlocuiește cu termenul "îngrășământ CE";(4) Directiva 89/530/CEE se modifică după cum urmează:(a) la articolul 1 alineatul (1), termenul "ÎNGRĂȘĂMÂNT CEE" se înlocuiește cu termenul "ÎNGRĂȘĂMÂNT CE";(b) la articolul 1 alineatul (2), termenul "ÎNGRĂȘĂMÂNT CEE" se înlocuiește cu termenul "ÎNGRĂȘĂMÂNT CE";(c) la articolul 2, termenul "îngrășământ CEE" se înlocuiește cu termenul "îngrășământ CE";(d) la articolul 3 alineatul (1), în teza introductivă termenul "îngrășământ CEE" se înlocuiește cu termenul "îngrășământ CE";(e) la articolul 3 alineatul (1) litera (b), termenul "îngrășământ CEE" se înlocuiește cu termenul "îngrășământ CE";(f) la articolul 4 litera (a), termenul "ÎNGRĂȘĂMÂNT CEE" se înlocuiește cu termenul "ÎNGRĂȘĂMÂNT CE";(g) la articolul 6 primul paragraf, termenul "îngrășământ CEE" se înlocuiește cu termenul "îngrășământ CE";(h) în capitolele C si D din anexă, termenul "ÎNGRĂȘĂMÂNT CEE" se înlocuiește cu termenul "ÎNGRĂȘĂMÂNT CE".Articolul 2Ambalajele, etichetele și documentele însoțitoare marcate "îngrășământ CEE" pot fi utilizate până la 31 decembrie 1998.Articolul 3(1) Statele membre adoptă actele cu putere de lege și actele administrative necesare pentru a se conforma prezentei directive până la 1 iulie 1998. Statele membre informează de îndată Comisia cu privire la aceasta.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă. Comisia informează celelalte state membre despre aceasta.Articolul 4Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.Articolul 5Prezenta directivă se adresează statelor membre.Adoptată la Bruxelles, la 24 noiembrie 1997.Pentru Parlamentul EuropeanPreședinteleJ. M. Gil-RoblesPentru ConsiliuPreședinteleJ. Poos[1] JO C 19, 18.1.1997, p. 6.[2] JO C 89, 19.3.1997, p. 17.[3] Avizul Parlamentului European din 11 martie 1997 (JO C 115, 14.4.1997, p. 24), Poziția comună a Consiliului din 17 iunie 1997 (JO C 237, 4.8.1997, p. 14) și Decizia Parlamentului European din 17 septembrie 1997 (JO C 304, 6.10.1997, p. 79), Decizia Consiliului din 27 octombrie 1997.[4] JO L 24, 30.1.1976, p. 21, astfel cum a fost modificată ultima dată prin Directiva 96/28/CE a Comisiei (JO L 140, 13.6.1996, p. 30).[5] JO L 250, 23.9.1980, p. 7.[6] JO L 111, 22.4.1989, p. 34, astfel cum a fost modificată ultima dată prin Directiva 93/69/CEE a Comisiei (JO L 185, 28.7.1993, p. 30).[7] JO L 281, 30.9.1989, p. 116.--------------------------------------------------


title: Directiva 95/6/CE a Comisiei din 20 martie 1995 de modificare a anexelor I și II la Directiva 66/402/CEE a Consiliului privind comercializarea semințelor de cereale

text:
               03/Volumul 16

               RO

               Jurnalul Ofícial al Uniunii Europene

               164

         31995L0006

               L 067/30

               JURNALUL OFÍCIAL AL UNIUNII EUROPENE

      DIRECTIVA 95/6/CE A COMISIEI

   din 20 martie 1995
   de modificare a anexelor I și II la Directiva 66/402/CEE a Consiliului privind comercializarea semințelor de cereale
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (1), astfel cum a fost modificată ultima dată prin Directiva 93/2/CEE a Comisiei (2), în special articolul 21a,
   întrucât hibrizii de secară intră sub incidența Directivei 66/402/CEE, însă directiva în cauză nu stabilește condițiile pe care trebuie să le îndeplinească culturile și semințele de hibrizi de secară;
   întrucât, în vederea stabilirii acestor condiții, a fost adoptată Decizia 89/374/CEE a Comisiei din 2 iunie 1989 privind organizarea unui experiment temporar în conformitate cu Directiva 66/402/CEE privind comercializarea semințelor de cereale, în vederea stabilirii condițiilor pe care trebuie să le îndeplinească culturile și semințele de hibrizi de secară (3), astfel cum a fost modificată prin Decizia 92/520/CEE (4);
   întrucât acest experiment s-a încheiat la data de 30 iunie 1994;
   întrucât, pe baza rezultatelor experimentului menționat, se pot stabili acum condițiile pe care trebuie să le îndeplinească culturile și semințele de hibrizi de cereale, iar anexele I și II la Directiva 66/402/CEE trebuie modificate în consecință;
   întrucât măsurile prevăzute în prezenta directivă sunt în conformitate cu avizul Comitetului permanent pentru semințe și material săditor pentru agricultură, horticultură și silvicultură,
   ADOPTĂ PREZENTA DIRECTIVĂ:
   Articolul 1
   Anexele I și II la Directiva 66/402/CEE se modifică în conformitate cu anexa la prezenta directivă.
   Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la data de 30 iunie 1995. Statele membre informează de îndată Comisia cu privire la aceasta.
   În cazul în care statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, 20 martie 1995.

            Pentru Comisie

         Franz FISCHLER

            Membru al Comisiei

      (1)  JO 125, 11.7.1966, p. 2309/66.

      (2)  JO L 54, 5.3.1993, p. 20.

      (3)  JO L 166, 16.6.1989, p. 66.

      (4)  JO L 325, 11.11.1992, p. 25.
   ANEXĂ
   Anexele I și II la Directiva 66/402/CEE se modifică după cum urmează.

               1.

               În anexa I

                           (a)

                           La punctele 2 și 3, după cuvintele „Secale cereale” se adaugă „altele decât hibrizii”.

                           (b)

                           Se inserează punctul 3a de mai jos:

                                       „3a.

                                       Hibrizi de secară

                                       (a)

                                       Cultura îndeplinește următoarele standarde în ceea ce privește distanțele față de sursele învecinate de polen care ar putea să provoace o polenizare străină nedorită:

                                                   Cultura

                                                   Distanța minimă

                                                   1

                                                   2

                                                   Pentru producția de semințe de bază

                                                   — utilizare a sterilității bărbătești

                                                   1 000 metri

                                                   — neutilizare a sterilității bărbătești

                                                   600 metri

                                                   Pentru producția de semințe certificate

                                                   500 metri

                                       (b)

                                       Cultura prezintă o identitate și o puritate suficiente pentru caracteristicile componentelor sale, inclusiv sterilitatea bărbătească.
                                       Cultura respectă în special standardele și celelalte condiții de mai jos:

                                                   (i)

                                                   numărul de plante din specia cultivată care pot fi recunoscute în mod evident ca necorespunzătoare componentei nu depășește:

                                                               —

                                                               una la 30 metri pătrați pentru producția de semințe de bază;

                                                               —

                                                               una la 10 metri pătrați pentru producția de semințe certificate; acest standard se aplică la inspecțiile oficiale în câmp numai componentei femeiești;

                                                   (ii)

                                                   pentru semințele de bază, în cazul utilizării sterilității bărbătești, rata de sterilitate a componentei bărbătești sterile reprezintă cel puțin 98 %.

                                       (c)

                                       Dacă este cazul, semințele certificate sunt produse într-o cultură mixtă, cu o componentă femeiască bărbătesc-sterilă și o componentă bărbătească care restaurează fertilitatea bărbătească.”

               2.

               În anexa II

                           (a)

                           La punctul 1, „soiuri hibride de Sorghum spp. și Zea mays” se înlocuiește cu „soiuri hibride de Secale cereale, Sorghum spp. și Zea mays”.

                           (b)

                           La punctul 1 se adaugă pasajul următor:

                                       „C.

                                       Hibrizi de secară

                                 Semințele nu sunt certificate ca semințe certificate decât dacă s-a ținut cont în mod corespunzător de rezultatele unui test oficial după control, efectuat pe eșantioane de semințe de bază prelevate oficial și desfășurat în perioada de vegetație a semințelor prezentate spre certificare ca semințe certificate, pentru a verifica dacă semințele de bază au îndeplinit condițiile stabilite în prezenta decizie pentru semințele de bază din punctul de vedere al identității și purității aplicabile caracteristicilor componentelor, inclusiv sterilitatea bărbătească.”

                           (c)

                           Punctul 3 se înlocuiește cu următorul text.

                                       „3.

                                       Conținutul de organisme dăunătoare care reduc valoarea de utilizare a semințelor este cât mai redus posibil.
                                       Semințele îndeplinesc în special următoarele standarde privind Claviceps purpurea (număr maxim de scleroți sau de fragmente de scleroți într-un eșantion având greutatea indicată în coloana 3 din anexa III).

                                       Categoria

                                          Claviceps purpurea

                                       1

                                       2

                                       Cereale, altele decât secara hibridă:

                                       — semințe de bază

                                       1

                                       — semințe certificate

                                       3

                                       Hibrizi de secară:

                                       — semințe de bază

                                       1

                                       — semințe certificate

                                       4 (1)

      (1)  Prezența a cinci scleroți sau fragmente de scleroți într-un eșantion având greutatea prevăzută este considerată corespunzătoare standardelor dacă un al doilea eșantion de aceeași greutate nu conține mai mult de patru scleroți sau fragmente de scleroți.”


title: Directiva 2005/19/CE a Consiliului din 17 februarie 2005 de modificare a Directivei 90/434/CEE privind regimul fiscal comun care se aplică fuziunilor, scindărilor, cesionării de active și schimburilor de acțiuni între societățile din diferite state membre

text:
Anunţ juridic important

|

32005L0019

Jurnalul Oficial L 058 , 04/03/2005 p. 0019 - 0027 Jurnalul Oficial L 159 , 13/06/2006 p. 0164 - 0172

		20050217Directiva 2005/19/CE a Consiliuluidin 17 februarie 2005de modificare a Directivei 90/434/CEE privind regimul fiscal comun care se aplică fuziunilor, scindărilor, cesionării de active și schimburilor de acțiuni între societățile din diferite state membreCONSILIUL UNIUNII EUROPENE,având în vedere Tratatul de instituire a Comunității Europene, în special articolul 94,având în vedere propunerea Comisiei,având în vedere avizul Parlamentului European [1],având în vedere avizul Comitetului Economic și Social [2],întrucât:(1) Directiva 90/434/CEE [3] a introdus norme comune, neutre din punctul de vedere al concurenței, care se aplică în cazul restructurării întreprinderilor.(2) Obiectivul Directivei 90/434/CEE este ca impozitarea venitului, a profitului și a plusvalorii obținute prin reorganizarea întreprinderilor să fie amânată, iar prerogativele fiscale ale statelor membre să fie protejate.(3) Unul dintre obiectivele Directivei 90/434/CEE este să se elimine obstacolele din calea funcționării pieței interne, precum dubla impozitare. În cazul în care dispozițiile prezentei directive nu reușesc să atingă acest obiectiv, statele membre ar trebui să ia măsurile necesare pentru realizarea obiectivului.(4) Experiența câștigată prin punerea în aplicare a Directivei 90/434/CEE în ianuarie 1992 a demonstrat diferitele modalități în care directiva poate fi îmbunătățită și modul în care efectele benefice ale normelor comune adoptate în 1990 ar putea fi extinse.(5) La 8 octombrie 2001, Consiliul adoptă Regulamentul (CE) nr. 2157/2001 privind statutul societății europene (SE) [4] și Directiva 2001/86/CE de completare a statutului societății europene în ceea ce privește implicarea lucrătorilor [5]. În mod similar, la 22 iulie 2003, Consiliul adoptă Regulamentul (CE) nr. 1435/2003 privind statutul societății cooperative europene (SCE) [6] și Directiva 2003/72/CE de completare a statutului societății cooperative europene cu privire la implicarea lucrătorilor [7]. Una dintre cele mai importante caracteristici ale acestor instrumente este că atât SE, cât și SCE vor putea să își transfere sediile sociale în alte state membre, fără a fi dizolvate ori lichidate.(6) Transferul sediului social este o modalitate de exercitare a libertății de stabilire prevăzute la articolele 43 și 48 din tratat. Nu se transferă active și societatea și acționarii săi nu obțin venituri, profit sau plusvalori din aceasta. Decizia societății de a-și reorganiza activitatea prin transferul sediului social nu ar trebui împiedicată prin norme fiscale discriminatorii sau restricții, dezavantaje ori denaturări prevăzute de o legislație fiscală națională contrară legislației comunitare. Transferul sediului social al unei SE sau SCE dintr-un stat membru în altul nu are întotdeauna drept consecință încetarea activității în primul stat membru. Domiciliul fiscal al SE sau SCE continuă să fie determinat de legislația națională și de tratatele din domeniul fiscal.(7) Transferul sediului social al unei societăți sau un eveniment care are legătură cu transferul, care produce o schimbare a domiciliului fiscal, pot avea ca rezultat o anumită formă de impozitare în statul membru din care se transferă sediul social. Impozitarea poate avea loc și în cazul în care transferul sediului social sau un eveniment care are legătură cu transferul respectiv nu produce o schimbare a domiciliului fiscal. Pentru a reglementa situația respectivă în ceea ce privește SE sau SCE, au fost introduse noi norme în Directiva 90/434/CEE. În cazul în care, în urma transferului sediului social, activele SE sau SCE rămân conectate efectiv la un sediu permanent aparținând SE sau SCE și situat în statul membru din care a fost transferat sediul social, sediul permanent ar trebui să aibă beneficii similare cu cele prevăzute la articolele 4, 5 și 6 din Directiva 90/434/CEE. Aceste articole conțin dispoziții privind provizioanele și rezervele scutite de impozit și preluarea pierderilor. De asemenea, în conformitate cu principiile prevăzute de tratat, impozitarea acționarilor cu ocazia transferului sediului social ar trebui exclusă. Având în vedere obligația care le revine statelor membre în temeiul tratatului de a lua toate măsurile necesare pentru eliminarea dublei impozitări, în această etapă nu este necesar să se stabilească norme comune care să reglementeze domiciliul fiscal al SE sau SCE.(8) Directiva 90/434/CEE nu conține dispoziții privind pierderile înregistrate de un sediu permanent din alt stat membru, recunoscute în statul membru de reședință a unei SE sau SCE. În special, în cazul în care sediul social al unei SE sau SCE este transferat în alt stat membru, transferul nu împiedică fostul stat membru de reședință să reintegreze pierderile sediului permanent în timp util.(9) Directiva 90/434/CEE nu reglementează un anumit tip de divizare în cadrul căreia societatea care transferă segmente de activitate nu este dizolvată. În consecință, articolul 4 din directiva respectivă ar trebui extins pentru a reglementa astfel de cazuri.(10) Articolul 3 din Directiva 90/434/CEE definește societățile care se încadrează în domeniul său de aplicare și anexa la directivă enumeră formele de societăți pentru care se aplică directiva. Cu toate acestea, anumite forme de societăți nu sunt menționate de anexă, deși au domiciliul fiscal într-un stat membru și plătesc impozitul pe profit în statul respectiv. Ținând seama de experiența dobândită, acest lucru pare să fie o lacună nejustificată și domeniul de aplicare al prezentei directive ar trebui extins în consecință pentru a reglementa entitățile care desfășoară activități transfrontaliere în Comunitate și care respectă toate cerințele relevante.(11) Deoarece SE este o societate pe acțiuni și SCE este o societate cooperativă, ambele fiind similare altor forme de societăți care sunt deja reglementate de Directiva 90/434/CEE, SE și SCE ar trebui adăugate în lista prevăzută de anexa la Directiva 90/434/CEE.(12) Celelalte noi societăți incluse în lista din anexa la prezenta directivă sunt societăți supuse impozitării în statul membru de reședință, dar unele dintre acestea sunt considerate transparente din punct de vedere fiscal de către celelalte state membre. Pentru ca beneficiile prevăzute de Directiva 90/434/CEE să fie efective, statele membre care consideră societățile nerezidente supuse impozitării ca fiind transparente din punct de vedere fiscal ar trebui să aplice avantajele prevăzute de directivă. Cu toate acestea, dată fiind diferența de tratament fiscal pe care statele membre îl acordă acestor societăți speciale supuse impozitării, statele membre ar trebui să aibă opțiunea de a nu aplica dispozițiile relevante ale directivei, atunci când impozitează un acționar direct sau indirect al societăților respective.(13) În cazul în care acționarii societăților care inițiază tranzacțiile reglementate de Directiva 90/434/CEE sunt considerați ca fiind transparenți din punct de vedere fiscal, persoanele care au interese de acționariat nu ar trebui impozitate cu ocazia operațiunilor de restructurare.(14) Există unele îndoieli cu privire la aplicarea Directivei 90/434/CEE în cazul conversiei sucursalelor în filiale. În cazul acestor operațiuni, activele legate de un sediu permanent care constituie o "ramură de activitate", în conformitate cu articolul 2 litera (i) din Directiva 90/434/CEE, sunt transferate unei societății nou înființate care va fi o filială a societății care efectuează transferul și ar trebui să se clarifice că această tranzacție, care constă din transferul activelor de la o societate dintr-un stat membru, sub forma unui sediu permanent aflat în alt stat membru, unei societăți din acest din urmă stat membru, este reglementată de directivă.(15) Definiția curentă a "schimbului de acțiuni" din articolul 2 litera (d) din Directiva 90/434/CEE nu menționează dacă termenul include achizițiile ulterioare ce implică mai mult decât acordarea unei majorități simple a drepturilor de vot. Nu este neobișnuit ca statutul societăților și regulile de vot să fie elaborate astfel încât să fie necesare achiziții ulterioare înainte achizitorul să poată obține controlul total al societății vizate. Definiția "schimbului de acțiuni" ar trebui modificată în consecință pentru a preciza că termenul include toate achizițiile ulterioare de acest fel.(16) În cazul fuziunilor și divizărilor, societatea beneficiară poate obține plusvalori rezultate din diferența de valoare între activele și pasivele primite și acțiunile pe care le-ar fi putut deține la societatea care efectuează transferul și care sunt anulate în urma acestor operațiuni. Articolul 7 din Directiva 90/434/CEE prevede scutirea acestor plusvalori deoarece aceste profituri pot fi obținute la fel de ușor sub formă de profituri distribuite ale societății care face transferul, care ar fi fost scutite în temeiul Directivei 90/435/CEE a Consiliului din 23 iulie 1990 privind regimul fiscal comun care se aplică societăților-mamă și filialelor acestora din diferite state membre [8]. Obiectivele Directivelor 90/434/CEE și 90/435/CEE coincid în ceea ce privește acest aspect, dar condițiile impuse diferă. Directiva 90/434/CEE ar trebui modificată în consecință pentru a-și alinia cerințele la cerințele Directivei 90/435/CEE și pentru a lua în considerare scăderea pragului de participare prevăzut de directiva respectivă.(17) Datorită extinderii Directivei 90/434/CEE pentru a include divizările parțiale și transferul sediului social al unei SE sau SCE, domeniul de aplicare al dispoziției privind combaterea evaziunii și fraudei fiscale ar trebui modificată în consecință.(18) Directiva 90/434/CEE ar trebui modificată în consecință,ADOPTĂ PREZENTA DIRECTIVĂ:Articolul 1Directiva 90/434/CEE se modifică după cum urmează:1. Titlul se înlocuiește cu următorul text:"Directiva 90/434/CEE a Consiliului din 23 iulie 1990 privind regimul fiscal comun care se aplică fuziunilor, divizărilor, divizărilor parțiale, cesionării de active și schimburilor de acțiuni între societățile din diferite state membre și transferului sediului social al unei SE sau SCE între statele membre."2. Articolul 1 se înlocuiește cu următorul text:"Articolul 1Fiecare stat membru aplică dispozițiile prezentei directive în următoarele cazuri:(a) fuziuni, divizări, divizări parțiale, cesionări de active și schimburi de acțiuni care implică societăți din două sau mai multe state membre;(b) transferuri dintr-un stat membru în alt stat membru ale sediului social al societăților europene (Societas Europaea sau SE), în conformitate cu Regulamentul (CE) nr. 2157/2001 al Consiliului din 8 octombrie 2001 privind statutul societății europene (SE) [], și al societăților cooperative europene (SCE), în conformitate cu Regulamentul (CE) nr. 1435/2003 al Consiliului din 22 iulie 2003 privind statutul societății cooperative europene (SCE) [].3. Articolul 2 se modifică după cum urmează:(a) Se adaugă următorul paragraf:"(b)(a) "divizare parțială" înseamnă operațiunea prin care o societate transferă, fără a fi dizolvată, una sau mai multe ramuri de activitate, către una sau mai multe societăți existente sau nou înființate, lăsând cel puțin o ramură de activitate la societatea care efectuează transferul, în schimbul emiterii în mod proporțional către acționarii săi a unor titluri de valoare care reprezintă capitalul societăților care primesc activele și pasivele și, după caz, o plată în numerar ce nu poate depăși 10 % din valoarea nominală sau, în absența unei valori nominale, din valoarea contabilă nominală a acestor titluri de valoare;"(b) Litera (d) se înlocuiește cu următorul text:"(d) "schimb de acțiuni" înseamnă operațiunea prin care o societate achiziționează o participație din capitalul altei societăți, astfel încât obține o majoritate a drepturilor de vot în cadrul societății respective sau, deținând această majoritate, achiziționează încă o participație, în schimbul emiterii către acționarii acesteia din urmă, în schimbul titlurilor lor de valoare, a unor titluri de valoare care reprezintă capitalul fostei societăți și, după caz, o plată în numerar ce nu poate depăși 10 % din valoarea nominală sau, în absența unei valori nominale, din valoarea contabilă nominală a titlurilor de valoare emise în schimb;"(c) Se adaugă următorul paragraf:"(j) "transferul sediului social" înseamnă operațiunea prin care o SE sau SCE, fără lichidare și fără înființarea unei noi persoane juridice, își transferă sediul social dintr-un stat membru în altul";4. La articolul 3 litera (c), a opta liniuță privind Italia se înlocuiește cu următorul text:- "— ,"5. Titlul de la titlul II se înlocuiește cu următorul text:"TITLUL IINorme care se aplică fuziunilor, divizărilor, divizărilor parțiale și schimburilor de acțiuni."6. Articolul 4 se înlocuiește cu următorul text:"Articolul 4(1) O fuziune, divizare sau divizare parțială nu determină impozitarea plusvalorii calculate prin diferența între valorile reale ale activelor și pasivelor transferate și valorile lor fiscale.În sensul prezentului articol se aplică următoarele definiții:(a) "valoare fiscală": valoarea pe baza căreia orice profit sau pierdere ar fi fost calculate în vederea impozitării venitului, profitului sau plusvalorii societății care efectuează transferul, în cazul în care activele sau pasivele ar fi fost vândute în momentul fuziunii, divizării sau divizării parțiale, dar independent de aceasta;(b) "active și pasive transferate": activele și pasivele societății care efectuează transferul care, în urma fuziunii, divizării sau divizării parțiale, sunt legate efectiv de un sediu permanent al societății beneficiare în statul membru al societății care efectuează transferul și îndeplinesc un rol în generarea profitului sau pierderilor luate în considerare în vederea impozitării.(2) În cazul în care se aplică alineatul (1) și un stat membru consideră o societate nerezidentă care efectuează un transfer ca fiind transparentă din punct de vedere fiscal pe baza evaluării, efectuate de statul respectiv, a caracteristicilor juridice ale societății respective, în conformitate cu legea în temeiul căreia este înființată, și impozitează în consecință acționarii pentru partea lor din profitul societății care efectuează transferul, pe măsură ce și în momentul în care aceste profituri apar, statul respectiv nu impozitează nici un venit, profit sau plusvaloare, calculate prin diferența între valorile reale ale activelor și pasivelor transferate și valorile lor fiscale.(3) Alineatele (1) și (2) se aplică numai în cazul în care societatea beneficiară calculează noile amortizări și câștigurile sau pierderile în legătură cu activele și pasivele transferate, în conformitate cu normele care s-ar fi aplicat societății sau societăților care efectuează transferul, în cazul în care fuziunea, divizarea sau divizarea parțială nu ar fi avut loc.(4) În cazul în care, în temeiul legislației statului membru al societății care efectuează transferul, societatea beneficiară are dreptul să îi fie calculate noile amortizări sau orice câștiguri sau pierderi în legătură cu activele și pasivele transferate, pe o bază diferită de cea prevăzută la alineatul (3) alineatul (1) nu se aplică în ceea ce privește activele și pasivele în legătură cu care este exercitată opțiunea respectivă."7. Articolul 6 se înlocuiește cu următorul text:"Articolul 6În măsura în care, în cazul în care operațiunile prevăzute la articolul 1 litera (a) ar fi efectuate între societăți din statul membru al societății care efectuează transferul, statul membru ar aplica dispoziții care să permită societății beneficiare să preia pierderile societății care efectuează transferul, care nu au fost recuperate din punct de vedere fiscal, acesta va extinde dispozițiile respective pentru a include recuperarea acestor pierderi de către sediile permanente ale societății beneficiare situate pe teritoriul său."8. La articolul 7, alineatul (2) se înlocuiește cu următorul text:"(2) Statele membre pot deroga de la dispozițiile alineatului (1), în cazul în care societatea beneficiară deține mai puțin de 20 % din capitalul societății care efectuează transferul.De la 1 ianuarie 2007, procentul minim de participație este de 15 %. De la 1 ianuarie 2009, procentul minim de participație este de 10 %.";9. Articolul 8 se înlocuiește cu următorul text:"Articolul 8(1) La o fuziune, divizare sau un schimb de acțiuni, alocarea titlurilor de valoare, ce reprezintă capitalul societății beneficiare sau care achiziționează, unui acționar al societății care efectuează transferul sau unei societăți achiziționate, în schimbul titlurilor de valoare ce reprezintă capitalul acesteia din urmă, nu conduc, în sine, la nici o impozitare a venitului, profitului sau plusvalorii acționarului respectiv.(2) La o divizare parțială, alocarea către un acționar al societății care efectuează transferul a unor titluri de valoare ce reprezintă capitalul societății beneficiare nu conduce, în sine, la nici o impozitare a venitului, profitului sau plusvalorii acționarului respectiv.(3) În cazul în care un stat membru consideră un acționar ca fiind transparent din punct de vedere fiscal pe baza evaluării, efectuate de statul respectiv, a caracteristicilor juridice ale acționarului respectiv, în conformitate cu legea în temeiul căreia este înființat, și impozitează în consecință persoanele care au interese legate de acționariat în ceea ce privește partea lor din profitul din acționariat de îndată ce acest profit apare, statul respectiv nu impozitează persoanele respective pentru venitul, profitul sau plusvaloarea rezultate din alocarea titlurilor de valoare, ce reprezintă capitalul societății beneficiare sau care achiziționează, către acționar.(4) Alineatele (1) și (3) se aplică numai în cazul în care acționarul nu atribuie titlurilor de valoare primite o valoare fiscală mai mare decât valoarea pe care titlurile de valoare o aveau imediat înainte de fuziune, divizare sau schimbul de acțiuni.(5) Alineatele (2) și (3) se aplică numai în cazul în care acționarul nu atribuie sumei titlurilor de valoare primite și a celor deținute la societatea care efectuează transferul o valoare fiscală mai mare decât valoarea pe care titlurile de valoare deținute la societatea care efectuează transferul o aveau imediat înainte de divizarea parțială.(6) Aplicarea alineatelor (1), (2) și (3) nu împiedică statele membre să impoziteze câștigul obținut din transferul ulterior de titluri de valoare primite în aceleași mod ca și câștigul obținut din transferul de titluri de valoare existente înainte de achiziție.(7) În cadrul prezentului articol, "valoare fiscală" înseamnă valoarea pe baza căreia se calculează orice câștig sau pierdere în vederea impozitării venitului, profitului sau plusvalorii unui acționar al societății.(8) În cazul în care, în temeiul legislației statului membru în care este rezident, un acționar poate alege un tratament fiscal diferit de cel prevăzut la alineatele (4) și (5), alineatele (1), (2) și (3) nu se aplică titlurilor de valoare pentru care este exercitată această opțiune.(9) Alineatele (1), (2) și (3) nu împiedică un stat membru să ia în considerare, la impozitarea acționarilor, orice plată în numerar care poate fi efectuată la momentul fuziunii, divizării, divizării parțiale sau schimbului de acțiuni."10. Articolul 10 se înlocuiește cu următorul text:"Articolul 10(1) În cazul în care activele transferate într-o fuziune, divizare, divizare parțială sau un transfer de active includ un sediu permanent al societății care efectuează transferul și care este situat într-un stat membru, altul decât cel al societății care efectuează transferul, statul membru al societății care efectuează transferul renunță la dreptul de impozitare a sediului permanent respectiv.Statul membru al societății care efectuează transferul poate reintegra în profiturile impozabile ale societății respective pierderile sediului permanent care au fost deduse anterior din profitul impozabil al societății în statul respectiv și care nu au fost recuperate.Statul membru în care se află sediul permanent și statul membru al societății beneficiare aplică dispozițiile prezentei directive în cazul unui astfel de transfer ca și când statul membru în care se află sediul permanent ar fi statul membru al societății care efectuează transferul.Prezentele dispoziții se aplică și în cazul în care sediul permanent se află în același stat membru cu cel în care este rezidentă societatea beneficiară.(2) Prin derogare de la dispozițiile alineatului (1), în cazul în care statul membru al societății care efectuează transferul aplică un sistem de impozitare a profitului la nivel mondial, statul membru respectiv are dreptul de a impozita orice profit sau plusvalori ale sediului permanent, obținute în urma fuziunii, divizării, divizării parțiale sau transferului de active, cu condiția să admită scutirea de impozitul, care, în absența dispozițiilor prezentei directive, ar fi fost perceput pentru aceste profituri sau plusvalori în statul membru în care se află sediul permanent respectiv, în același mod și în același cuantum ca în cazul perceperii și achitării efective a impozitului respectiv."11. Se inserează următorul titlu:"TITLUL IVaCazul special al entităților transparenteArticolul 10a(1) În cazul în care un stat membru consideră o societate nerezidentă care efectuează un transfer sau o societate achiziționată nerezidentă ca fiind transparentă din punct de vedere fiscal, pe baza evaluării, efectuate de statul respectiv, a caracteristicilor juridice ale societății respective în conformitate cu legea în temeiul căreia a fost înființată, acesta are dreptul să nu aplice dispozițiile prezentei directive, atunci când impozitează un acționar direct sau indirect al societății respective pentru venitul, profiturile sau plusvaloarea acestei societăți.(2) Statul membru care exercită dreptul menționat la alineatul (1) admite scutirea de impozitul, care, în absența dispozițiilor prezentei directive, ar fi fost aplicat societății transparente din punct de vedere fiscal pentru venitul, profiturile sau plusvaloarea acesteia, în același mod și în același cuantum ca în cazul perceperii și achitării efective a impozitului respectiv.(3) În cazul în care un stat membru consideră o societate nerezidentă beneficiară sau care face o achiziție ca fiind transparentă din punct de vedere fiscal, pe baza evaluării, efectuate de statul respectiv, a caracteristicilor juridice ale societății respective în conformitate cu legea în temeiul căreia a fost înființată, acesta are dreptul să nu aplice articolul 8 alineatele (1), (2) și (3).(4) În cazul în care un stat membru consideră o societate beneficiară nerezidentă ca fiind transparentă din punct de vedere fiscal pe baza evaluării, efectuate de statul respectiv, a caracteristicilor juridice ale societății respective în conformitate cu legea în temeiul căreia a fost înființată, statul membru respectiv poate să aplice oricăror acționari direcți sau indirecți același tratament fiscal ca și când societatea beneficiară ar fi rezidentă în statul membru respectiv."12. Se inserează următorul titlu:"TITLUL IVbNorme aplicabile în cazul transferului sediului social al unei SE sau SCEArticolul 10b(1) În cazul în care(a) o SE sau SCE își transferă sediul social dintr-un stat membru în altul sau(b) în legătură cu transferul sediului său social dintr-un stat membru în altul, o SE sau SCE, rezidentă în primul stat membru, încetează să fie rezidentă în statul membru respectiv și devine rezidentă în alt stat membru;transferul sediului social sau schimbarea reședinței nu conduc la nici o impozitare a plusvalorii, calculate în conformitate cu articolul 4 alineatul (1), în statul membru din care a fost transferat sediul social, obținute din activele și pasivele SE sau SCE care, în consecință, rămân legate efectiv de un sediu permanent al SE sau SCE în statul membru din care a fost transferat sediul social și îndeplinesc un rol în generarea profiturilor sau pierderilor luate în considerare în vederea impozitării.(2) Alineatul (1) se aplică numai în cazul în care SE sau SCE calculează o nouă amortizare sau orice câștiguri sau pierderi cu privire la activele și pasivele care rămân legate efectiv de sediul permanent în cauză, ca și când transferul sediului social nu ar fi avut loc sau SE ori SCE nu ar fi încetat să aibă domiciliul fiscal în statul membru respectiv.(3) În cazul în care, în temeiul legislației statului membru respectiv, SE sau SCE au dreptul la calcularea noilor amortizări sau a câștigurilor ori pierderilor aferente activelor și pasivelor ce rămân în statul membru respectiv, pe o bază diferită de cea prevăzută la alineatul (2) alineatul (1) nu se aplică activelor și pasivelor în legătură cu care se exercită această opțiune.Articolul 10c(1) În cazul în care(a) o SE sau SCE își transferă sediul social dintr-un stat membru în altul sau(b) în legătură cu transferul sediului său social dintr-un stat membru în altul, o SE sau SCE, rezidentă în primul stat membru încetează să fie rezidentă în statul membru respectiv și devine rezidentă în alt stat membru,Statele membre iau toate măsurile necesare pentru a se asigura că, în cazul în care provizioanele sau rezervele constituite în mod corespunzător de o SE sau SCE, înainte de transferul sediului social, sunt scutite parțial sau total de impozit și nu sunt obținute de la sedii permanente din străinătate, aceste provizioane sau rezerve pot fi preluate, beneficiind de aceeași scutire de impozit, de către un sediu permanent al SE sau SCE care se află pe teritoriul statului membru din care a fost transferat sediul social.(2) În măsura în care o societate care își transferă sediul social pe teritoriul unui stat membru are posibilitatea de a reporta pierderi care nu au fost deduse din punct de vedere fiscal și de a le imputa unui exercițiu anterior, statul membru respectiv permite sediului permanent, situat pe teritoriul său și aparținând unei SE sau SCE care își transferă sediul social, să preia pierderile SE sau SCE care nu au fost deduse din punct de vedere fiscal, cu condiția ca reportarea pierderii respective sau imputarea acesteia unui exercițiu anterior să fi fost posibilă în situații similare, în cazul unei societăți care ar fi continuat să aibă sediul social în statul membru respectiv sau ar fi continuat să aibă domiciliul fiscal în statul membru respectiv.Articolul 10d(1) Transferul sediului social al unei SE sau SCE nu conduce, în sine, la nici o impozitare a venitului, profiturilor sau plusvalorii acționarilor.(2) Aplicarea alineatului (1) nu împiedică statele membre să impoziteze câștigul obținut în urma transferului ulterior al titlurilor de valoare ce reprezintă capitalul SE sau SCE care își transferă sediul social."13. La articolul 11, alineatul (1) se înlocuiește cu următorul text:"(1) Un stat membru poate refuza să aplice toate dispozițiile sau o parte a dispozițiilor titlurilor II, III, IV și IVb sau să retragă beneficiul acestora, în cazul în care are motive să considere că fuziunea, divizarea, divizarea parțială, transferul de active, schimbul de acțiuni sau transferul sediului social al unei SE sau SCE:(a) are ca obiectiv principal sau unul din obiective evaziunea sau frauda fiscală; faptul că una dintre operațiunile prevăzute la articolul 1 nu este efectuată din motive comerciale valabile, precum restructurarea sau raționalizarea activităților societăților ce participă la operațiune, poate constitui o prezumpție că operațiunea respectivă are ca scop principal sau unul dintre obiectivele principale evaziunea sau frauda fiscală;(b) are drept rezultat faptul că o societate, indiferent dacă a participat sau nu la operațiune, nu mai îndeplinește condițiile necesare pentru reprezentarea lucrătorilor în organele societății, în conformitate cu măsurile care au fost în vigoare înainte de operațiunea respectivă."14. Anexa se înlocuiește cu textul din anexa la prezenta directivă.Articolul 2(1) Statele membre asigură intrarea în vigoare a actelor cu putere de lege, și a actelor administrative necesare pentru a se conforma prezentei directive privind transferul sediului social al unei SE sau SCE și dispozițiilor literei (a) din anexa la prezenta directivă de la 1 ianuarie 2006. Comisiei îi sunt comunicate de îndată de către statele membre textele dispozițiilor respective și un tabel de corespondență a dispozițiilor respective cu prezenta directivă.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Statele membre pun în aplicare actele cu putere de lege și actele administrative necesare pentru a se conforma prezentei directive, în ceea ce privește alte dispoziții decât cele prevăzute la alineatul (1) de la 1 ianuarie 2007. Comisiei îi sunt comunicate de îndată de către statele membre textele dispozițiilor respective și un tabel de corespondență a dispozițiilor respective cu prezenta directivă.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(3) Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă se adresează statelor membre.Adoptată la Bruxelles, 17 februarie 2005.Pentru ConsiliuPreședinteleJ.-C. Juncker[1] Aviz emis la 10 martie 2004 (nepublicat încă în Jurnalul Oficial).[2] JO C 110, 30.4.2004, p. 30.[3] JO L 225, 20.8.1990, p. 1. Directivă astfel cum a fost modificată ultima dată prin Actul de aderare din 2003.[4] JO L 294, 10.11.2001, p. 1. Regulament astfel cum a fost modificat prin Regulamentul (CE) nr. 885/2004 (JO L 168, 1.5.2004, p. 1).[5] JO L 294, 10.11.2001, p. 22.[6] JO L 207, 18.8.2003, p. 1. Regulament astfel cum a fost modificat prin Decizia nr. 15/2004 a Comitetului mixt al SEE (JO L 116, 22.4.2004, p. 68).[7] JO L 207, 18.8.2003, p. 25.[8] JO L 225, 20.8.1990, p. 6. Directivă astfel cum a fost modificată ultima dată prin Directiva 2003/123/CE (JO L 7, 13.1.2004, p. 41).[] JO L 294, 10.11.2001, p. 1. Regulament astfel cum a fost modificat prin Regulamentul (CE) nr. 885/2004 (JO L 168, 1.5.2004, p. 1).[] JO L 207, 18.8.2003, p. 1. Regulament astfel cum a fost modificat prin Decizia nr. 15/2004 a Comitetului mixt al SEE (JO L 116, 22.4.2004, p. 68)."--------------------------------------------------20050217ANEXĂ"20050217"ANEXĂLISTA SOCIETĂȚILOR PREVĂZUTE LA ARTICOLUL 3 LITERA (a)(a) societăți cuprinse în Regulamentul (CE) nr. 2157/201 al Consiliului din 8 octombrie 2001 privind statutul societății europene (SE) și în Directiva 2001/86/CE a Consiliului din 8 octombrie 2001 de completare a statutului societății europene în ceea ce privește implicarea lucrătorilor și societățile cooperative cuprinse în Regulamentul (CE) nr. 1435/2003 al Consiliului din 22 iulie 2003 privind statutul societății cooperative europene (SCE) și în Directiva 2003/72/CE a Consiliului din 22 iulie 2003 de completare a statutului societății cooperative europene în ceea ce privește implicarea lucrătorilor;(b) societăți înființate în conformitate cu legislația Belgiei, denumite: ""/"", ""/"", ""/"", ""/"", ""/"", ""/"", ""/"", întreprinderi publice care au adoptat una dintre formele legale menționate anterior și alte societăți înființate în temeiul legislației Belgiei și supuse impozitului pe profit din Belgia;(c) societăți înființate în conformitate cu legislația Cehiei, denumite: "", "";(d) societăți înființate în conformitate cu legislația Danemarcei, denumite "" și "". Alte societăți supuse impozitelor în temeiul Legii privind impozitul pe profit, în măsura în care venitul lor impozabil se calculează și se impozitează în conformitate cu normele legislative generale de impozitare aplicabile "";(e) societăți înființate în conformitate cu legislația Gemaniei denumite "", "", "", "", "", "" și alte societăți înființate în temeiul legislației Germaniei supuse impozitului pe profit în Germania;(f) societăți înființate în conformitate cu legislația Estoniei denumite "", "", "", "", "";(g) societăți înființate în conformitate cu legislația Greciei denumite "", "";(h) societăți înființate în conformitate cu legislația Spaniei denumite "", "", "" și organismele de drept public care funcționează în regimul dreptului privat;(i) societăți înființate în conformitate cu legislația Franței denumite "", "", "", "", "", "", "" care sunt supuse în mod automat impozitului pe profit, "", "", unități și întreprinderi publice industriale și comerciale și alte societăți înființate în temeiul legislației Franței supuse impozitului pe profit în Franța;(j) societăți constituite sau existente în temeiul legislației Irlandei, instituții înregistrate în temeiul "", "" constituite în temeiul "" și "" în sensul "" din 1989;(k) societăți în conformitate cu legislația Italiei denumite "", "", "", "", "" și entități publice și private a căror activitate este pur comercială sau în principal comercială;(l) în conformitate cu legislația Ciprului: "" în conformitate cu definiția din legislația privind impozitul pe venit;(m) societăți înființate în conformitate cu legislația Letoniei denumite: "", "";(n) societăți constituite în temeiul legislației Lituaniei;(o) societăți înființate în conformitate cu legislația Luxemburgului denumite "", "", "", "", "", "", "", "" și alte societăți înființate în temeiul legislației Luxemburgului supuse impozitului pe profit în Luxemburg;(p) societăți înființate în conformitate cu legislația Ungariei, denumite: "", "", "", "", "", "","", "";(q) societăți înființate în conformitate cu legislația Maltei denumite: "", "";(r) societăți înființate în conformitate cu legislația Olandei denumite "", "", "", "", "", "", "" și "" și alte societăți înființate în temeiul legislației Olandei supuse impozitului pe profit în Olanda;(s) societăți înființate în conformitate cu legislația Austriei denumite "", "", "";(t) societăți înființate în conformitate cu legislația Poloniei denumite "", "";(u) societăți comerciale sau societăți civile având formă comercială, precum și alte persoane juridice care desfășoară activități comerciale sau industriale, care sunt constituite în temeiul legislației Portugaliei;(v) societăți înființate în conformitate cu legislația Sloveniei denumite "", "", "";(w) societăți înființate în conformitate cu legislația Slovaciei denumite: "", "", "".(x) societăți înființate în conformitate cu legislația Finlandei denumite ""/"", ""/"", ""/"" și ""/"";(y) societăți înființate în conformitate cu legislația Suediei denumite "", "", "", "", "";(z) societăți constituite în temeiul legislației Regatului Unit.""--------------------------------------------------


title: Directiva 2006/74/CE a Comisiei din 21 august 2006 de modificare a Directivei 91/414/CEE a Consiliului în vederea înscrierii substanțelor active diclorprop-P, metconazol, pirimetanil și triclopirText cu relevanță pentru SEE.

text:
Anunţ juridic important

|

32006L0074

Official Journal L 235 , 30/08/2006 P. 0017 - 0022

		20060821Directiva 2006/74/CE a Comisieidin 21 august 2006de modificare a Directivei 91/414/CEE a Consiliului în vederea înscrierii substanțelor active diclorprop-P, metconazol, pirimetanil și triclopir(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 6 alineatul (1),întrucât:(1) Regulamentele (CE) nr. 451/2000 [2] și (CE) nr. 703/2001 [3] ale Comisiei stabilesc normele de aplicare a celei de a doua faze din programul de lucru menționat la articolul 8 alineatul (2) din Directiva 91/414/CEE, precum și o listă cu substanțele active care urmează a fi evaluate în vederea unei eventuale înscrieri a acestora în anexa I la Directiva 91/414/CEE. Lista în cauză cuprinde substanțele diclorprop-P, metconazol, pirimetanil și triclopir.(2) Efectele acestor substanțe active asupra sănătății oamenilor și asupra mediului au fost evaluate în conformitate cu dispozițiile regulamentelor (CE) nr. 451/2000 și (CE) nr. 703/2001 pentru o serie de utilizări propuse de autorii notificărilor. Regulamentele în cauză desemnează, printre altele, statele membre raportoare însărcinate să prezinte Autorității Europene pentru Siguranța Alimentară (EFSA) rapoartele de evaluare și recomandările aferente substanțelor active în cauză, în conformitate cu articolul 8 alineatul (1) din Regulamentul (CE) nr. 451/2000. Pentru diclorprop-P, statul membru raportor a fost Danemarca și toate informațiile pertinente au fost prezentate la 5 noiembrie 2003. Pentru metconazol, statul membru raportor a fost Belgia și toate informațiile pertinente au fost prezentate la 27 ianuarie 2004. Pentru pirimetanil, statul membru raportor a fost Austria și toate informațiile pertinente au fost prezentate la 15 aprilie 2004. Pentru triclopir, statul membru raportor a fost Irlanda și toate informațiile pertinente au fost prezentate la 21 noiembrie 2003.(3) Rapoartele de evaluare au făcut obiectul unei evaluări între egali de către statele membre și EFSA și au fost prezentate Comisiei sub forma unor rapoarte științifice [4] la 14 decembrie 2005 pentru triclopir și la 13 ianuarie 2006 pentru diclorprop-P, metconazol și pirimetanil. Rapoartele în cauză au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate de Comisie la 23 mai 2006 sub forma unor rapoarte de examinare a diclorprop-P-ului, metconazolului, pirimetanilului și a triclopirului.(4) Diversele examinări efectuate au arătat faptul că produsele fitosanitare care conțin substanțele active diclorprop-P, metconazol, pirimetanil și triclopir pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în rapoartele de examinare ale Comisiei. Prin urmare, aceste substanțe active ar trebui înscrise în anexa I pentru a garanta faptul că autorizațiile pentru produsele fitosanitare care conțin aceste substanțe active vor putea fi acordate în toate statele membre, în conformitate cu dispozițiile directivei.(5) Fără a aduce atingere acestei concluzii, ar trebui obținute informații suplimentare asupra anumitor elemente specifice referitoare la diclorprop-P, pirimetanil și triclopir. Directiva 91/414/CEE prevede la articolul 6 alineatul (1) că înscrierea unei substanțe în anexa I poate fi supusă anumitor condiții. Prin urmare, ar trebui să se ceară ca substanțele diclorprop-P, pirimetanil și triclopir să facă obiectul unor teste suplimentare pentru a confirma evaluarea riscurilor asupra anumitor aspecte și ca aceste studii să fie prezentate de autorii notificărilor.(6) Înainte de înscrierea unei substanțe în anexa I, ar trebui prevăzut un termen rezonabil pentru a permite statelor membre și părților interesate să se pregătească pentru a îndeplini noile cerințe generate de acest lucru.(7) Fără a aduce atingere obligațiilor prevăzute de Directiva 91/414/CEE în cazul înscrierii unei substanțe active în anexa I, statele membre trebuie să dispună de un termen de șase luni după înscriere pentru a reexamina autorizațiile existente pentru produsele fitosanitare care conțin diclorprop-P, metconazol, pirimetanil sau triclopir, pentru a asigura respectarea dispozițiilor Directivei 91/414/CEE, în special ale articolului 13, și a condițiilor aplicabile stabilite în anexa I. Statele membre pot, după caz, să modifice, să înlocuiască sau să retragă autorizațiile existente în conformitate cu dispozițiile Directivei 91/414/CEE. Prin derogare de la termenul prevăzut, ar trebui prevăzut un termen mai lung pentru prezentarea și evaluarea dosarului complet, prevăzut în anexa III, pentru fiecare produs fitosanitar, pentru fiecare utilizare preconizată, în conformitate cu principiile uniforme prevăzute de Directiva 91/414/CEE.(8) Experiența dobândită în urma înscrierilor anterioare în anexa I la Directiva 91/414/CEE ale unor substanțe active evaluate în conformitate cu Regulamentul (CEE) nr. 3600/92 al Comisiei [5] a arătat că pot interveni dificultăți în interpretarea obligațiilor care se aplică titularilor de autorizații existente în ceea ce privește accesul la informații. Prin urmare, pentru a evita orice alte dificultăți, este necesar să se precizeze obligațiile statelor membre, în special obligația de a controla că orice titular al unei autorizații demonstrează că are acces la un dosar care îndeplinește condițiile din anexa II la directiva în cauză. Totuși, această clarificare nu impune nici o nouă obligație statelor membre sau titularilor de autorizații față de directivele adoptate până în prezent pentru modificarea anexei I.(9) Prin urmare, Directiva 91/414/CEE trebuie modificată în consecință.(10) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică, până la 30 noiembrie 2007, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.Statele membre aplică aceste dispoziții de la 1 decembrie 2007.Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3(1) Statele membre modifică sau retrag, după caz, în conformitate cu Directiva 91/414/CEE, autorizațiile existente pentru produsele fitosanitare care conțin ca substanță activă diclorprop-P, metconazol, pirimetanil sau triclopir, până la 30 noiembrie 2007.Până la această dată, statele membre verifică, în special, dacă sunt respectate condițiile prevăzute în anexa I la directiva în cauză privind substanțele diclorprop-P, metconazol, pirimetanil și triclopir, cu excepția celor menționate în partea B a înscrierilor privind aceste substanțe active și dacă titularul autorizației are un dosar sau acces la un dosar care să respecte condițiile prevăzute în anexa II la directiva în cauză, în conformitate cu dispozițiile articolului 13 din aceasta.(2) Prin derogare de la alineatul (1), orice produs fitosanitar autorizat care conține diclorprop-P, metconazol, pirimetanil sau triclopir ca substanță activă unică sau asociată cu alte substanțe active care sunt înscrise în anexa I la Directiva 91/414/CEE până la 31 mai 2007 face obiectul unei reevaluări de către statele membre în conformitate cu principiile uniforme menționate în anexa VI la Directiva 91/414/CEE, pe baza unui dosar care îndeplinește condițiile prevăzute în anexa III la directiva în cauză și ținând seama de partea B a textului din anexa I la directiva în cauză privind substanțele diclorprop-P, metconazol, pirimetanil și, respectiv, triclopir. În funcție de această evaluare, statele membre stabilesc dacă produsul îndeplinește condițiile prevăzute la articolul 4 alineatul (1) literele (b), (c), (d) și (e) din Directiva 91/414/CEE.După ce s-au asigurat de respectarea acestor condiții, statele membre:(a) în cazul unui produs care conține ca substanță activă unică diclorprop-P, metconazol, pirimetanil sau triclopir, modifică sau retrag autorizația, după caz, până la 31 mai 2011 sau(b) în cazul unui produs care conține diclorprop-P, metconazol, pirimetanil sau triclopir asociat cu alte substanțe active, modifică sau retrag autorizația, după caz, până la 31 mai 2011 sau la o dată stabilită pentru a efectua această modificare sau retragere de directiva sau directivele care au adăugat substanța sau substanțele în cauză în anexa I la Directiva 91/414/CEE, dacă această dată este ulterioară.Articolul 4Prezenta directivă intră în vigoare la 1 iunie 2007.Articolul 5Prezenta directivă se adresează statelor membre.Adoptată la Bruxelles, 21 august 2006.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Directiva 2006/64/CE a Comisiei (JO L 206, 27.7.2006, p. 107).[2] JO L 55, 29.2.2000, p. 25. Regulament, astfel cum a fost modificat ultima dată prin Regulamentul (CE) nr. 1044/2003 (JO L 151, 19.6.2003, p. 32).[3] JO L 98, 7.4.2001, p. 6.[4] EFSA Scientific Report (2006) 52, 1-67, Conclusion regarding the peer review of the pesticide risk assessment of the active substance dichlorprop-P (data finalizării: 13 ianuarie 2006).EFSA Scientific Report (2006) 64, 1-71, Conclusion regarding the peer review of the pesticide risk assessment of the active substance metconazole (data finalizării: 13 ianuarie 2006).EFSA Scientific Report (2006) 61, 1-70, Conclusion regarding the peer review of the pesticide risk assessment of the active substance pyrimethanil (data finalizării: 13 ianuarie 2006).EFSA Scientific Report (2005) 56, 1-103, Conclusion regarding the peer review of the pesticide risk assessment of the active substance triclopyr (data finalizării: 14 decembrie 2005).[5] JO L 366, 15.12.1992, p. 10. Regulament, astfel cum a fost modificat ultima dată prin Regulamentul (CE) nr. 2266/2000 (JO L 259, 13.10.2000, p. 27).--------------------------------------------------20060821ANEXĂSubstanțe active care trebuie adăugate la sfârșitul tabelului din anexa I la Directiva 91/414/CEE:Nr. | Denumire comună, numere de identificare | Denumire IUPAC | Puritate [1] | Data intrării în vigoare | Data expirării înscrierii | Dispoziții specifice |"135 | Diclorprop-P Număr CAS 15165-67-0 Număr CIPAC 476 | Acid (R)-2-(2,4-diclorofenoxi) propanoic | ≥ 900 g/kg | 1 iunie 2007 | 31 mai 2017 | PARTEA APot fi autorizate numai utilizările ca erbicid.PARTEA BPentru punerea în aplicare a principiilor uniforme prevăzute în anexa VI, se ține seama de concluziile raportului de examinare pentru diclorprop-P și, în special, de anexele I și II la acesta, în versiunea finală elaborată de Comitetul permanent pentru lanțul alimentar și sănătatea animală la 23 mai 2006.În cursul acestei evaluări generale, statele membre:trebuie să acorde o atenție deosebită protejării păsărilor, mamiferelor, organismelor acvatice și plantelor nețintă. Condițiile de autorizare trebuie să cuprindă, după caz, măsuri pentru reducerea riscurilor.Statele membre interesate solicită prezentarea unor studii complementare pentru a confirma rezultatele privind metabolismul animalelor și evaluarea riscurilor privind expunerea acută și de scurtă durată pentru păsări și expunerea acută pentru mamiferele erbivore.Statele membre se asigură că autorii notificărilor la cererea cărora diclorprop-P-ul a fost înscris în prezenta anexă transmit aceste studii Comisiei în termen de doi ani de la data intrării în vigoare a prezentei directive. |136 | Metconazol Număr CAS 125116-23-6 (stereochimie nedefinită) Număr CIPAC 706 | (1RS,5RS:1RS,5SR)-5-(4-clorobenzil)-2,2-dimetil-1-(1H-1,2,4-triazol-1-ilmetil) ciclopentanol | ≥ 940 g/kg (suma izomerilor cis și trans) | 1 iunie 2007 | 31 mai 2017 | PARTEA APot fi autorizate numai utilizările ca fungicid.PARTEA BPentru punerea în aplicare a principiilor uniforme prevăzute în anexa VI, se ține seama de concluziile raportului de examinare pentru metconazol, în special de anexele I și II la acesta, în versiunea finală elaborată de Comitetul permanent pentru lanțul alimentar și sănătatea animală la 23 mai 2006.În cursul acestei evaluări generale:statele membre trebuie să acorde o atenție deosebită protejării organismelor acvatice, păsărilor și mamiferelor. Condițiile de autorizare trebuie să cuprindă, după caz, măsuri pentru reducerea riscurilor;statele membre trebuie să acorde o atenție deosebită securității operatorilor. Condițiile de autorizare trebuie să cuprindă, după caz, măsuri de protecție. |137 | Pirimetanil Număr CAS 53112-28-0 Număr CIPAC neatribuit | N-(4,6-dimetilpirimidină-2-il) anilină | ≥ 975 g/kg [cianamida (impuritatea generată în cadrul procesului de fabricație) poate reprezenta o problemă toxicologică, iar concentrația sa în produsul tehnic nu poate depăși 0,5 g/kg] | 1 iunie 2007 | 31 mai 2017 | PARTEA APot fi autorizate numai utilizările ca fungicid.PARTEA BPentru punerea în aplicare a principiilor uniforme prevăzute în anexa VI, se ține seama de concluziile raportului de examinare pentru pirimetanil, în special de anexele I și II la acesta, în versiunea finală elaborată de Comitetul permanent pentru lanțul alimentar și sănătatea animală la 23 mai 2006.În cursul acestei evaluări generale, statele membre:trebuie să acorde o atenție deosebită protejării organismelor acvatice. Condițiile de autorizare trebuie să cuprindă, după caz, măsuri pentru reducerea riscurilor, cum ar fi zonele tampon;trebuie să acorde o atenție deosebită securității operatorilor și să se asigure că instrucțiunile de utilizare prevăd utilizarea unor echipamente adecvate de protecție individuală.Statele membre în cauză solicită prezentarea unor studii complementare pentru a confirma evaluarea riscurilor pentru pești. Ele se asigură că autorii notificărilor la cererea cărora pirimetanilul a fost înscris în prezenta anexă transmit aceste studii Comisiei în termen de doi ani de la data intrării în vigoare a prezentei directive. |138 | Triclopir Număr CAS 055335-06-3 Număr CIPAC 376 | acid [(3,5,6-tricloro-2-piridinil)oxi] acetic | ≥ 960 g/kg (sub formă de [(3,5,6-tricloro-2-piridinil)oxi] acetat de 2-butoxiacetil | 1 iunie 2007 | 31 mai 2017 | PARTEA APot fi autorizate numai utilizările ca erbicid.PARTEA BÎn cazul evaluării cererilor de autorizare pentru produsele fitosanitare care conțin triclopir, pentru utilizări altele decât aplicările pe pășuni și pajiști primăvara, statele membre acordă o atenție deosebită criteriilor prevăzute la articolul 4 alineatul (1) litera (b) și se asigură că obțin toate datele și informațiile necesare înainte de acordarea unei astfel de autorizații.Pentru punerea în aplicare a principiilor uniforme prevăzute în anexa VI, se ține seama de concluziile raportului de examinare pentru triclopir, în special de anexele I și II la acesta, în versiunea finală elaborată de Comitetul permanent pentru lanțul alimentar și sănătatea animală la 23 mai 2006.În cursul acestei evaluări generale, statele membre:trebuie să acorde o atenție deosebită protejării apelor subterane din zonele vulnerabile. Condițiile de autorizare trebuie să cuprindă măsuri pentru reducerea riscurilor și, după caz, în zonele vulnerabile, trebuie să se pună în aplicare programe de monitorizare;trebuie să acorde o atenție deosebită securității operatorilor și să se asigure că instrucțiunile de utilizare prevăd utilizarea unor echipamente adecvate de protecție individuală;trebuie să acorde o atenție deosebită protejării păsărilor, mamiferelor, organismelor acvatice și plantelor nețintă. Condițiile de autorizare trebuie să cuprindă, după caz, măsuri pentru reducerea riscurilor.Statele membre interesate solicită prezentarea unor studii complementare pentru a confirma evaluarea riscului acut și a riscului pe termen lung pentru păsări și mamifere, precum și a riscurilor pentru organismele acvatice generate de expunerea la metabolitul 6-cloro-2-piridinol. Ele se asigură că autorii notificărilor la cererea cărora triclopirul a fost înscris în prezenta anexă transmit aceste studii Comisiei în termen de doi ani de la data intrării în vigoare a prezentei directive. |[1] În raportul de evaluare se fac precizări privind identitatea și specificația substanțelor active."--------------------------------------------------